钦定古今图书集成/明伦汇编/官常典/第174卷 > 《谢子竣封建城侯表》颜延之
## 钦定古今图书集成/明伦汇编/官常典/第174卷 > 《谢子竣封建城侯表》颜延之

伏见策书降锡息竣开国建城县侯，爵逾三等，户越
兼千，生邀洪礼，身茂盛世，阖宗革听，尽室改观，诚惭
末品，误参其泰。臣闻“子之能仕，父教之忠，忠教善信”，
臣实负其前诰，能仕志政，竣固暗于明试，徒以数遇
会昌，消忧启圣，幸与灵祚福德，共从义勋分赏，执珪
登朝，析金受邑，庆重虑愆，恩往惧积，非臣髦蔽，所任
图报，岂竣庸薄，所能奉服。